Свабода слова – яшчэ адна тэма, якая мяне цікавіць. Я шчыльна працую з журналістамі, з мясцовымі выданнямі: “Барысаўскія навіны”, сайт экспрэс.бай. Ва ўсіх выпадках парушэння права на доступ да інфармацыі я дапамагаю пісаць скаргі. Дарэчы, не толькі барысаўскія: са мной супрацоўнічае і маладэчанская філія Беларускай асацыяцыі журналістаў, і іншыя рэгіянальныя філіі па Менскай вобласці да мяне звяртаюцца.